Tšetšeenikeelne Vikipeedia
Tšetšeenikeelne Vikipeedia (tšetšeeni keeles Нохчийн Википеди) on Vikipeedia tšetšeenikeelne versioon, mis loodi 28. veebruaril 2005. Tšetšeenikeelne Vikipeedia on artiklite arvult 26. kohal. Selles on 601 328 artiklit, kuid keeleversiooni arengutaset iseloomustav parameeter "sügavus" on madal: 8 (näiteks eestikeelses versioonis on see 21 ja ingliskeelses koguni 1246). Kokku on lehekülgi 1 190 629. Suurem osa (86%) artiklitest on bottide loodud. Üle 400 000 artikli on asulatest, peamiselt Venemaa ja Kasahstani asulatest. Seal on 37 628 registreeritud kasutajat (kellest aktiivseid on 61) ja 3 administraatorit.